Otto Gjerdrum

Otto Adolph Gjerdrum (født 6. desember 1831 i Kristiania, død 7. mars 1908 samme sted) var en norsk forretningsmann, jurist og hoffjegermester.Den Kongelige norske Sankt Olavs orden 1847-1947,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 223.  Han var sønn av embetsmann og forretningsmann Ole Gjerdrum og hustru Mette Alette (født Krohn).Holst, R. Sommerfelt (1931): Slekten Krohn fra Kronborg og Ringerike. Oslo: Morten Johansens Boktrykkeri. Han var gift med Ingeborg Birgitte Wergeland (1847-1868), datter av Harald Nicolai Storm Wergeland.http://www.oslobilder.no/OMU/OB.NW4606

Gjerdrum tok artium i 1851 og ble i 1856 cand.jur. Han engasjerte seg i næringslivet og var medeier i Nydalens Compagnie, der han fra 1858 til 1889 var bestyrer. Gjerdrum ble i 1863 underrettssakfører. Han var også aktiv i jeger- og fiskersaken og satt i direksjonen i Norsk Jeger- og Fiskerforening. I 1870 ble Gjerdrum utnevnt til hoffjegermester ved Det kongelige hoff i Oslo.Norges statskalender 1871.

Gjerdrum mottok en rekke utmerkelser for sitt virke. I 1885 ble han utnevnt til ridder av St. Olavs Orden. Han mottok Kong Oscar IIs jubileumsmedalje og var kommandør av 2. klasse av Vasaordenen. Han var også offiser av Æreslegionen og offiser av det franske akademi, offiser av Oranje-Nassau-ordenen og mottok 4. klasse av Den røde ørns orden.

 Referanser 

 Eksterne lenker 
 Deler av familien Gjerdrum utenfor bestyrerboligen i Nydalen, foto hos Oslo museum

Kategori:Norske forretningsfolk
Kategori:Norske jurister
Kategori:Personer tilknyttet Nydalens Compagnie
Kategori:Personer tilknyttet Det kongelige hoff
Kategori:Riddere av St. Olavs Orden
Kategori:Vasaordenen
Kategori:Palmes académiques (Frankrike)
Kategori:Den røde ørns orden
Kategori:Personer fra Oslo